***Príloha č. 4***

**Mandátna zmluva**

***- /Návrh/ -***

uzavretá podľa ustanovení § 566 a nasl. zákona č. 513/1991 Zb. Obchodný zákonník v znení neskorších predpisov na poskytovanie poradenských služieb

(ďalej len „Zmluva“)

**Mandant - klient:** **Herb-Pharma Corporation s.r.o.**

Sídlo: Veľké Ludince 654, 935 65 Veľké Ludince

V jeho mene konajúci: Ing. Ondrej Michlo, konateľ

Oprávnený rokovať vo veciach:

a) zmluvných        Ing. Ondrej Michlo, konateľ

Bankové spojenie:

IBAN:

IČO: 36565016

DIČ: 2021888396

IČ DPH: SK2021888396

E-mail: ...............................................

(ďalej len „**mandant**“)

a

**Mandatár - advokát:** ...............................................

Zapísaný v: ...............................................

Sídlo: ...............................................

Zastúpená: ...............................................

IČO: ...............................................

IČ DPH: ...............................................

Bankové spojenie: ...............................................

IBAN: ...............................................

E-mail: ...............................................

Tel: ...............................................

Fax: ...............................................

Internetová adresa: ...............................................

(ďalej len „**mandatár**“)

(mandant a mandatár ďalej spolu ako „zmluvné strany" a jednotlivo ako „zmluvná strana")

**PREAMBULA**

* 1. Mandant a mandatár uzatvárajú túto zmluvu ako výsledok obstarávania na predmet zákazky s názvom ***„Ochrana duševného vlastníctva“***, ktoré bolo uskutočnené podľa Jednotnej príručky pre žiadateľov/prijímateľov k procesu a kontrole verejného obstarávania/obstarávanie, verzia 2, vydanej a účinnej od 31.03.2022 Ministerstvom investícií, regionálneho rozvoja a informatizácie Slovenskej republiky v ktorom bola vyhodnotená ako najvýhodnejšia ponuka mandatára ako záujemcu.

1. **PREDMET ZMLUVY**
   1. Predmetom tejto Zmluvy je záväzok mandatára poskytnúť mandantovi poradenské služby, resp. právne služby podľa bodu 3 tohto článku a záväzok mandanta zaplatiť mandatárovi odmenu za poskytovanie predmetných služieb.
   2. Mandatár sa zaväzuje dodať, resp. poskytnúť službu na základe písomnej objednávky mandanta, doručenú na adresu mandatára.
   3. Podrobný popis poskytovaných poradenských služieb:

**A: Všeobecné úkony právnej služby podľa § 13a Vyhlášky č. 655/2004 Z. z. o odmenách a náhradách advokátov za poskytovanie právnych služieb, v znení neskorších predpisov.**

**B: Osobitné úkony právnej služby v oblasti duševného vlastníctva (priemyselného vlastníctva)**

1. prevzatie a príprava právneho zastúpenia vrátane prvej porady s klientom vo veci konania pred Úradom priemyselného vlastníctva SR (ďalej aj „ÚPV SR“), a pred inými orgánmi v konaniach týkajúcich sa priemyselného vlastníctva:
2. priemyselné práva k výsledkom tvorivej duševnej činnosti: patentové právo, právo úžitkových vzorov, právo dizajnov, právo topografií polovodičových výrobkov
3. priemyselné práva k označeniam: právo ochranných známok, právo označení pôvodu výrobkov a zemepisných označení výrobkov, právo obchodných mien
4. ďalšia porada alebo rokovanie s klientom
5. poskytovanie odborných rád, odborného poradenstva a odbornej pomoci v oblasti jednotlivých ideálnych objektov priemyselných práv
6. vypracovanie právneho rozboru veci týkajúcej sa priemyselného vlastníctva
7. vypracovanie listiny o právnom úkone alebo jeho podstatné prepracovanie - spisovanie listín pre potreby právnych úkonov v oblasti priemyselných práv
8. zabezpečovanie rešerší z oblasti priemyselných práv
9. písomné podania na Úrad priemyselného vlastníctva SR alebo na iný orgán v konaniach týkajúcich sa priemyselného vlastníctva (najmä podanie prihlášky a príslušných príloh podľa predmetu priemyselného vlastníctva)
10. zastupovanie klienta vo všetkých potrebných úkonoch v rámci celého konania vedeného pred Úradom priemyselného vlastníctva SR alebo iným príslušným orgánom
11. všetky ďalšie úkony, ktoré po dohode s klientom budú vykonané na zabezpečenie ochrany práv duševného vlastníctva
12. **MIESTO A ČAS DODANIA**
13. Mandatár sa zaväzuje dodať predmet zmluvy v rozsahu záväzku podľa čl. I. tejto zmluvy najneskôr **do 6 mesiacov** od nadobudnutia účinnosti Zmluvy.
14. Plnenie Zmluvy bude prebiehať na základe priebežných objednávok. V objednávke bude definovaný rozsah služieb v zmysle podrobného opisu predmetu Zmluvy.
15. Mandatár je oprávnený poskytovať právne poradenstvo a právne služby na území Slovenskej republiky. Mandatár realizované úkony poradenskej, resp. právnej služby preukazuje v mieste: **Herb-Pharma Corporation s.r.o.**, **Veľké Ludince 654, 935 65 Veľké Ludince.**
16. Rozpis realizovaných úkonov a poskytnutých služieb preberie kontaktná osoba mandanta, ktorej meno bude uvedené v objednávke.
17. **DODACIE PODMIENKY**
18. Mandatár dodáva služby v zmysle článku I. tejto Zmluvy vo vlastnom mene bez akýchkoľvek práv tretích osôb a na vlastnú zodpovednosť
19. Mandatár dodá vyúčtovanie realizovaných služieb spolu s objednávkou na určené miesto uvedené v článku II., bod 3.
20. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá mandatár, ako keby predmet zmluvy plnil sám.
21. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať mandatár. Mandatár uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
22. Mandatár je povinný oznámiť akúkoľvek zmenu údajov o subdodávateľovi mandantovi.
23. Zmena subdodávateľa je možná len na základe jeho písomného odsúhlasenia mandantom formou dodatku k tejto zmluve.
24. **KÚPNA CENA A PLATOBNÉ PODMIENKY**
25. Cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
26. Cena za predmet zmluvy v rozsahu podľa čl. I tejto zmluvy je uvedená v **Prílohe č. 1**, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými predpismi.
27. V kúpnej cene sú zahrnuté všetky náklady mandatára spojené s poskytovaním poradenských služieb vrátane cestovného, telekomunikačných a poštových výdavkov.
28. Dohodnutú cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZVO“).
29. Cenu za poskytovanie poradenských služieb sa mandant zaväzuje zaplatiť mandatárovi na základe faktúry riadne vystavenej mandatárom a doručenej mandantovi. Zhotoviteľ je oprávnený vystaviť faktúru po splnení záväzku v rozsahu podľa čl. I. tejto zmluvy. Splatnosť faktúry je 60 kalendárnych dní odo dňa jej doručenia mandantovi, a to prednostne bezhotovostným prevodom na účet mandatára uvedený na faktúre, prípadne iným spôsobom v súlade s platným právom.
30. Mandatár je povinný najneskôr ku dňu vystavenia faktúry odovzdať mandantovi všetky relevantné doklady.
31. Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo k nej nebude priložená príloha podľa ods. 6 vyššie, mandant je oprávnený vrátiť faktúru mandatárovi na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení mandantovi.
32. V prípade, ak je mandant v omeškaní so zaplatením ceny za poskytovanie služieb, mandatár má nárok na úrok z omeškania vo výške 0,02% z dlžnej sumy za každý aj začatý deň omeškania.
33. **ODSTÚPENIE OD ZMLUVY**
34. Mandant je oprávnený písomne odstúpiť od tejto zmluvy v prípade, že mandatár podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie poradenských služieb v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie mandantovi v zmluvne dohodnutej lehote.
35. Mandatár je oprávnený odstúpiť od tejto zmluvy, v prípade, že mandant nezaplatí dohodnutú cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
36. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
37. **ZÁVÄZKY ZMLUVNÝCH STRÁN**
38. Mandatár je v rámci svojho záväzku povinný :
    1. postupovať pri plnení svojich povinností v súlade so zákonom č. 586/2003 Z. z. o advokácii v znení neskorších predpisov,
    2. chrániť záujmy mandanta a postupovať tak, aby nevznikla v súvislosti s plnením jeho povinností mandantovi žiadna škoda,
    3. oznámiť mandantovi všetky okolnosti, ktoré zistil pri plnení svojich povinností,
    4. postupovať s odbornou starostlivosťou a podľa pokynov mandanta,
    5. poradenské, resp. právne služby poskytovať osobne.
39. Mandant je povinný poskytnúť mandatárovi pri plnení jeho povinností potrebnú súčinnosť, a to najmä:
    1. odovzdať mandatárovi všetky doklady a listiny, ktoré sú potrebné pre plnenie jeho povinností,
    2. poskytnúť mandatárovi včasné, pravdivé a úplné informácie, ktoré sú podstatné pre plnenie jeho povinností,
    3. udeliť mandatárovi plnomocenstvo, v prípade, keď to bude pre plnenie jeho povinností potrebné,
    4. poskytnúť mandatárovi i ďalšiu prípadnú potrebnú súčinnosť pre plnenie jeho povinností,
    5. za plnenie povinností mandatára zaplatiť mu dohodnutú odmenu.
40. **OSTATNÉ DOJEDNANIA**
41. Počas poskytovania služieb v zmysle článku I. tejto Zmluvy môžu vzniknúť aj ďalšie výdavky, a to najmä súdne, správne a iné poplatky, výdavky za znalecké posudky, preklady, odpisy alebo výpisy z verejných registrov. Zmluvné strany sa dohodli, že všetky výdavky podľa predchádzajúcej vety je povinný uhradiť mandant.
42. Mandatár je povinný bezodkladne mandanta oboznámiť s potrebou úhrady výdavku podľa bodu 1 tohto článku, a poskytnúť mu na to všetky nevyhnutné podklady a súčinnosť. Ak mandant nezaplatí včas súdny, správny alebo iný poplatok podľa bodu 1 tohto článku, mandatár nezodpovedá za prípadné zastavenie súdneho, správneho alebo iného konania, resp. za omeškanie s plnením objednávky.
43. **ZÁVEREČNÉ USTANOVENIA**
44. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
45. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
46. Táto zmluva môže byť doplnená a zmenená len na základe písomného dodatku podpísaného zmluvnými stranami.
47. Zmenu zmluvy počas jej trvania je možné uskutočniť len v súlade s § 18 ZVO.
48. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
49. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
50. Zmluvné strany sú povinné strpieť výkon kontroly/auditu súvisiaceho s plnením predmetu zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnenými osobami sú najmä:
    1. Ministerstvo dopravy a výstavby Slovenskej republiky a ním poverené osoby (auditné útvary);
    2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
    3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
    4. Orgán auditu, jeho spolupracujúce orgány a osoby poverené na výkon kontroly/auditu;
    5. splnomocnení zástupcovia Európskej Komisie a Európskeho dvora audítorov;
    6. Orgán zabezpečujúci ochranu finančných záujmov EÚ,
    7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.
51. Zhotoviteľ je povinný tento záväzok kontrahovať aj v zmluvách so svojimi subdodávateľmi.
52. Za účelom realizácie oprávnenosti výdavkov, monitoringu a dokumentácie realizácie plnenia podľa tejto zmluvy je mandant oprávnený bezodplatne požadovať od mandatára predloženie dokumentácie o vykonaní jednotlivých bodov predmetu zmluvy počas platnosti a účinnosti tejto zmluvy.
53. Neoddeliteľnou súčasťou tejto zmluvy sú nasledujúce prílohy:

Príloha č. 1 – Návrh na plnenie kritérií *v súlade s ponukou úspešného uchádzača,*

Príloha č. 2 – Čestné vyhlásenie o subdodávateľoch.

1. Zmluva je vyhotovená v piatich rovnopisoch, pričom objednávateľ obdrží tri vyhotovenia zmluvy a zhotoviteľ obdrží dve vyhotovenia zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou operačného programu Integrovaná infraštruktúra pre programové obdobie 2014 – 2020.
4. Táto Zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v tom, že dôjde k schváleniu postupov v rámci administratívnej kontroly verejného obstarávania na základe schválenej žiadosti mandanta o poskytnutie nenávratného finančného príspevku.

V ..........................,dňa: V ......................, dňa:

Mandatár: Mandant: Herb-Pharma Corporation s.r.o.

......................................... .........................................

*(úspešný uchádzač)* Ing. Ondrej Michlo, konateľ

Príloha č. 1

k Mandátnej zmluve

**Návrh na plnenie kritérií**

*v súlade s ponukou úspešného uchádzača*

Príloha č. 2

k Mandátnej zmluve

**Čestné vyhlásenie o subdodávateľoch**

v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Predávajúci:**

|  |  |
| --- | --- |
| Obchodné meno |  |
| Sídlo |  |
| IČO |  |
| Zapísaný |  |
| Zastúpený |  |

**Č e s t n e v y h l a s u j e m,**

že poskytovanie predmetu služby, ktorým je ***„Ochrana duševného vlastníctva“*** zabezpečíme výhradne vlastnými kapacitami.[[1]](#footnote-1)\*)

zabezpečíme vlastnými kapacitami a prostredníctvom nižšie uvedeného subdodávateľa/subdodávateľov:[[2]](#footnote-2)\*)

**Subdodávateľ 1\*\*:**

|  |  |  |  |
| --- | --- | --- | --- |
| Subdodávateľ  (obchodné meno, sídlo, IČO) | | | Predmet a podiel subdodávky |
|  | | |  |
| **Osoba/osoby oprávnená/é konať za subdodávateľa** | | | |
| 1. | Meno a priezvisko |  | |
| Adresa pobytu |  | |
| Dátum narodenia |  | |
| 2. | Meno a priezvisko |  | |
| Adresa pobytu |  | |
| Dátum narodenia |  | |

*\*\*Poznámka: použije sa toľkokrát, koľkokrát je to potrebné.*

Som/sme si vedomý/í právnych následkov, v prípade zistenia nepravdivých údajov v tomto vyhlásení.

V ......................... dňa ........................

...................................................

meno, priezvisko a podpis osoby oprávnenej

konať za mandatára

1. \*) nehodiace sa prečiarknuť [↑](#footnote-ref-1)
2. [↑](#footnote-ref-2)